Съобщение за инвестиционно предложение за промяна на начина на трайно ползване на имоти с номера 016008 и 016009 в землището на с. Старо селище, общ. Исперих от „Пасище, мера“ в „Нива“ с цел отглеждане на едногодишни фуражни култури     
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя С.М. инвестиционно предложение за промяна на начина на трайно ползване на имоти с номера 016008 и 016009 в землището на с. Старо селище, общ. Исперих от „Пасище, мера“ в „Нива“ с цел отглеждане на едногодишни фуражни култури попада в обхвата на т. 1 Селско, горско и водно стопанство, буква „б” – Използване на необработваеми или полупустеещи земи за интензивни селскостопански цели от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-1866-(2)-29.04.2020 г. Копие на писмото е изпратено до община Исперих, кметство село Старо селище и ОД „Земеделие“-Разград. 
